Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 18.decembra 2007

Materiál číslo: 113/2007

K bodu:  Návrh na predĺženie doby zníženia nájomého v bytoch  Domu s opatrovateľskou službou na ul. M. Medveďovej č.21__________

Predkladá:					Návrh uznesenia:

Marian Miškanin	 Miestne zastupiteľstvo mestskej časti Bratislava-
prednosta					 Petržalka

					             s c h v a ľ u j e 
Prerokované:	
v miestnej rade 				návrh na predĺženie doby zníženia nájomného v 
dňa 11.12.2007                                              bytoch Domu s opatrovateľskou službou na
                                                                       ul. M. Medveďovej č.21 do 31.12.2008

Spracoval:
JUDr. Gabriela  Janíková			 
vedúca sociálneho oddelenia

                       

Dôvodová správa

Uznesením č. 382 zo dňa 21.11.2006 Miestne zastupiteľstvo Bratislava-Petržalka schválilo  predĺženie doby zníženia nájomného do 31.12.2007 pre  nájomníkov bytov (128 garsóniek) v Dome s opatrovateľskou službou na ul. Medveďovej č.21. 
Zvýšenie nájomného by znamenalo pre uvedený okruh ľudí   vážny finančný problém, nakoľko ide prevažne o ľudí v sociálnej núdzi s nízkym dôchodkom. 

Priemerná výška dôchodku obyvateľov DOS je cca 6 500,-Sk, pričom najnižší dôchodok činí 4 931,-Sk a najvyšší dôchodok cca 10 tis.Sk (ide o štyroch novoprijatých obyvateľov).
Zo 138 obyvateľov je 18 neplatičov a z toho 8 neplatičov je už riešených právnym oddelením 
Bytového podniku Petržalka. U obyvateľov riešených právnym odd. je najnižšia dlžná suma (bez penálov) 56 451,-Sk a najvyššia dlžná suma 141 634,-Sk (ide o dôchodkyňu s dôchodkom 4 931,-Sk) .
U ostatných 10 neplatičov predstavuje najnižšia dlžná suma 1 350,-Sk a najvyššia dlžná suma je 17 391,-Sk (ide o dôchodkyňu dlhodobo umiestnenú v našom zariadení sociálnych služieb).
Toho času je na bytovom oddelení evidovaných 7 žiadostí o byt v DOS na ul. Medveďovej č.21.
Neupravené priemerné nájomné v uvedených bytoch by predstavovalo cca 1 361,-Sk a po znížení nájomného činí 894,-Sk, t.j. rozdiel je 467,-Sk. Zníženie nájomného za obdobie roku 2007 na byty v Dome s opatrovateľskou službou  predstavuje celkovú čiastku cca 725 tis.Sk.

Na základe vyššie uvedeného navrhujeme predĺženie doby platnosti zníženia nájomného obyvateľom Domu s opatrovateľskou službou do 31. decembra 2008.

Materiál bol prerokovaný v sociálnej a bytovej komisii, stanovisko ktorej je v prílohe.

Materiál bol prerokovaný dňa 11.12.2007 na miestnej rade, ktorá ho  odporučila predložiť do miestneho zastupiteľstva s pripomienkami, ktoré boli zapracované.

Stanovisko sociálnej a bytovej komisie zo dňa  28. 11. 2007

        Prítomní: A.Sotníková, O.Adamčiaková, M.Novota, V.Palková, D.Smolka, 
                          E.Králiková, H.Stachová, R.Pavlík, R.Stuhl

           Materiál  -    Návrh na predĺženie doby zníženia nájomného v bytoch Domu 
                                s opatrovateľskou službou na ul. Medveďovej č. 21

      
1.	Komisia sa na svojom zasadnutí zaoberala predmetným materiálom a  odporučila   
            schváliť návrh na predĺženie doby zníženia nájomného v bytoch Domu s opatrovateľskou 
            službou na ul. Medveďovej č. 21
   
   Hlasovanie: za 9, proti 0, zdržal sa 0

                                                                            Mgr. Anna Sotníková v.r.
                                                                               predsedníčka komisie

za správnosť :  G.Janíková